IRPC เผยกลุ่มปตท.ลดขนาดลงทุนปิโตรฯเวียดนามเหลือ 1-1.2 หมื่นล้านเหรียญฯ
IRPC เผยกลุ่มปตท.ลดขนาดลงทุนปิโตรฯคอมเพล็กซ์เวียดนามเหลือราว 1-1.2 หมื่นล้านเหรียญฯ จาก 1.8-2 หมื่นล้านเหรียญฯ
25 ต.ค. 2559

นายสุกฤตย์ สุรบถโสภณ กรรมการผู้จัดการใหญ่ บริษัท ไออาร์พีซี จำกัด (มหาชน) หรือ IRPC เปิดเผยว่า ผลการศึกษาเบื้องต้นของโครงการลงทุนโรงกลั่นและปิโตรคอมเพล็กซ์ในเวียดนามของกลุ่มบมจ.ปตท. (PTT) ฉบับปรับปรุงใหม่ (Victory Project Reconfiguration) ปรับขนาดการลงทุนโรงกลั่นน้ำมันลงเหลือ 2 แสนบาร์เรล/วัน จากเดิม 4 แสนบาร์เรล/วัน เพื่อเน้นเป็นวัตถุดิบป้อนผลิตปิโตรเคมีเป็นหลัก หลังมาร์จิ้นธุรกิจโรงกลั่นยังไม่ดี และในอนาคตอาจจะได้รับผลกระทบจากการขยายตัวของรถยนต์ไฟฟ้า โดยการปรับลดขนาดการลงทุนดังกล่าวส่งผลให้มูลค่าการลงทุนปรับลดลงเหลือราว 1-1.2 หมื่นล้านเหรียญสหรัฐ จากเดิมที่ 1.8-2 หมื่นล้านเหรียญสหรัฐ